21. ΠΡΟΕΔΡΙΚΟΝ ΔΙΑΤΑΓΜΑ υπ΄ αριθ. 216 της 29/31 Μαρτ. 1978 (ΦΕΚ Α΄ 47) Περί μέτρων υγιεινής και ασφαλείας των εργαζομένων εις την μεταφοράν ρευστών - πυρακτωμένων υλών, δια περονοφόρων οχημάτων. Έχοντες υπ΄ όψιν: α)Τας διατάξεις του άρθρ. 6 του από 258/5.9.1920 Β.Δ/τος «περί κωδικοποιήσεως των περί υγιεινής και ασφαλείας των εργατών διατάξεων». β)Την από 29.10.1976 γνωμοδότησιν του Ανωτάτου Υγειονομικού Συμβουλίου. γ)Την από 25.1.1978 γνωμοδότησιν του Ανωτάτου Συμβουλίου Εργασίας. δ)Την υπ΄ αριθ. 149/1978 γνωμοδότησιν του Συμβουλίου της Επικρατείας, προτάσει του Υπουργού Εργασίας, αποφασίζομεν: Γενικαί διατάξεις Άρθρ.1.-Καθιερούνται οι κάτωθι όροι υγιεινής και ασφαλείας, των εργαζομένων εις την μεταφοράν ρευστών-πυρακτωμένων υλών δια περονοφόρων οχημάτων (ΚΛΑΡΚ), πέραν των γενικών όρων των καθοριζομένων υπό του από 14/22.3.1934 Π.Δ/τος «περί υγιεινής και ασφαλείας των εργατών και υπαλλήλων των πάσης φύσεως βιομηχανικών και βιοτεχνικών εργοστασίων, εργαστηρίων κ.λπ.». Κατασκευή και εξοπλισμός περονοφόων  οχημάτων Άρθρ.2.-Τα δια την μεταφοράν ρευστών-πυρακτωμένων υλών χρησιμοποιούμενα περονοφόρα οχήματα δέον όπως πληρούν απαραιτήτως τους κάτωθι όρους: α)Διαθέτουν συστήματα άτινα θα συγκρατούν ασφαλώς τα δοχεία μεταφοράς της ρευστής-πυρακτωμένης ύλης. β)Τα συστήματα χειρισμού ανυψώσεως και ανατροπής των δοχείων μεταφοράς είναι ούτω κατασκευασμένα, ώστε κατά την άφεσιν των μοχλών χειρισμού να διακόπτεται αμέσως η ανύψωσις ή η ανατροπή των δοχείων τούτων. γ)Η ταχύτης καθόδου των περονών μη υπερβαίνη τα 0,2 μέτρα ανά δευτερόλεπτον. δ)Η θέσις του οδηγού-χειριστού είναι εξωπλισμένη δια σταθερού και αρκούντως υψηλού προφυλακτήρος δια την προστασίαν των άκρων ποδών και κνημών αυτού, εκ τυχόν εκτοξεύσεως και ελαχίστων έστω ποσοτήτων της μεταφερομένης ρευστήςπυρακτωμένης ύλης. ε)Είναι εφωδιασμένα δια συμπαγών ελαστικών τροχών, απαγορευομένης της χρησιμοποιήσεως ελαστικών τροχών δι΄ αεροθαλάμων. ς)Τα δοχεία υγρού καυσίμου κινήσεως των περονοφόρων οχημάτων, ως και τα στόμια πληρώσεως τούτων, είναι ούτω κατασκευασμένα και διατεταγμένα ώστε να καθίσταται αδύνατος η ανάφλεξις, εκ της θερμικής επιδράσεως της ρευστής - πυρακτωμένης ύλης. Λειτουργία περονοφόρων οχημάτων Άρθρ.3.-Κατά την λειτουργίαν των μεταφερόντων ρευστάς-πυρακτωμένας ύλας περονοφόρων οχημάτων δέον όπως: α)Ταύτα κινούνται επί δαπέδων επαρκούς αντοχής, άτινα και θα τηρούνται ελεύθερα εμποδίων και ανωμαλιών προς αποτροπήν αιφνιδίου εκχύσεως της μεταφερομένης ρευστής-πυρακτωμένης ύλης. β)Τα ανοικτά δοχεία μεταφοράς ρευστής-πυρακτωμένης ύλης, πληρούνται τόσον, ώστε να αποκλείεται παντελώς η έκχυσις του περιεχομένου των κατά την μεταφοράν. γ)Τα μεταφέροντα πεπληρωμένα δοχεία, δια ρευστής-πυρακτωμένης ύλης, περονοφόρα οχήματα κινούνται με ταχύτητα βηματισμού. Ατομικά προστατευτικά μέτρα Άρθρ.4.-Οι απασχολούμενοι εις την μεταφοράν ρευστών-πυρακτωμένων υλών, δια περονοφόρων οχημάτων δέον όπως εφοδιάζωνται υπό του εργοδότου των και φέρουν κατά την διάρκειαν της εργασίας των τα κατά περίπτωσιν κατάλληλα προστατευτικά ενδύματα ως και προστατευτικά μέσα της κεφαλής, των οφθαλμών, των χειρών και των ποδών. Διαπίστωσις καταλληλότητος χειριστού Άρθρ.5.-Ουδείς τοποθετείται ως υπεύθυνος χειριστής περονοφόρου οχήματος, δια την μεταφοράν ρευστών-πυρακτωμένων υλών, εάν, πέραν της κατά τας διατάξεις του Π.Δ. 22/1976 «περί επιβλέψεως της λειτουργίας χειρισμού και συντηρήσεως μηχανημάτων εκτελέσεως τεχνικών έργων» απαιτουμένης αδείας, δεν έχη υποστή προηγουμένως ιατρικήν και ψυχοτεχνικήν εξέτασιν, προς διαπίστωσιν της προς τούτο καταλληλότητός του. Βιβλίον Προληπτικών μέτρων Άρθρ.6.-Προκειμένου περί επιχειρήσεων ή εκμεταλλεύσεων ένθα διακινούνται ρευσταί - πυρακτωμέναι ύλαι δια περονοφόρων οχημάτων ο εργοδότης υποχρεούται να τηρή βιβλίον - ημερολόγιον εις το οποίον θα καταγράφωνται τα υποδεικνυόμενα υπό των αρμοδίων εποπτικών οργάνων προληπτικά μέτρα υγιεινής και ασφαλείας, ως και ο έλεγχος της πραγματοποιήσεως τούτων. Ποινικαί διατάξεις Άρθρ.7.-Πάσα παράβασις των διατάξεων του παρόντος, τιμωρείται κατά τας διατάξεις του άρθρ. 3 του Νόμου ΓϠΛΔ/1911 «περί υγιεινής και ασφαλείας των εργατών» ως αύται εκωδικοποιήθησαν υπό του Β.Δ/τος της 25.8/5.9.1920 «περί κωδικοποιήσεως των περί υγιεινής και ασφαλείας των εργατών διατάξεων» και ετροποποιήθησαν υπό των διατάξεων του εδαφ. β΄ του άρθρ. 1 του Νόμ. 2943/1922 «περί τροποποιήσεως και συμπληρώσεως εργατικών τινων νόμων». (Αντί για τις σελ. 306,779-306,782) Σελ. 306,779(α) Τεύχος 1297-Σελ. 7 Υγιεινή και ασφάλεια χώρων εργασίας και εργαζομένων 15.Λ.α.21 Έναρξις ισχύος Άρθρ.8.-Η ισχύς του παρόντος άρχεται, μετά 6 μήνας, από της δημοσιεύσεώς του δια της Εφημερίδος της Κυβερνήσεως. Εις τον Υπουργόν Εργασίας, ανατίθεμεν την δημοσίευσιν και εκτέλεσιν του παρόντος δ/τος. 